钦定古今图书集成/明伦汇编/家范典/第110卷 > 《汉刘熙释名》 > 《释亲属》
## 钦定古今图书集成/明伦汇编/家范典/第110卷 > 《汉刘熙释名》 > 《释亲属》

两婿相谓曰“亚。”言一人取姊，一人取妹，相亚次也。又
并来至女氏门，姊夫在前，妹夫在后，亦相亚而相倚，
共成其礼也。又曰“友婿”，言相亲友也。

“妇之父曰婚。”言婿亲迎用昏，又恒以昏夜成礼也。
“婿之父曰姻。”姻，因也。女往因媒也。